**OBRAZLOŽENJE OPĆEG DIJELA FINANCIJSKOG PLANA**

**HRVATSKOG ZAVODA ZA HITNU MEDICINU ZA 2023. GODINU I**

**PROJEKCIJE ZA 2024. I 2025. GODINU**

Hrvatski zavod za hitnu medicinu

RKP 44573



**PRIHODI I PRIMICI**

Ukupni prihodi za 2023. godinu iznose 3.440.966 EUR. Na izvor 11 Opći prihodi i primici odnosi se iznos od 1.900.657 EUR, na izvor 12 Sredstva učešća za pomoći odnosi se 5.210 EUR, na izvor 56 Fondovi EU iznos od 29.522 EUR i na izvor 58 Instrumenti EU nove generacije iznos od 1.505.577 EUR. Na izvorima 12 i 56 u tijeku su dva projekta iz Operativnog programa učinkoviti ljudski potencijali Kontinuirano stručno osposobljavanje radnika u djelatnosti hitne medicine i eUsavršavanje koji završavaju u ožujku 2023. godine. Na izvoru 58 u tijeku su dva projekta iz Mehanizma za oporavak i otpornost Telecordis i Teletransfuzija koji završavaju početkom 2023.godine. U 2024. i 2025. godini nemamo prihod na izvorima 12, 56 i 58 jer sva četiri projekta završavaju u 2023. godini.

Ukupni prihodi u 2024. godini iznose 1.527.639 EUR, a ukupni prihodi u 2025. godini iznose 1.529.630 EUR i svi su planirani na izvoru 11 Opći prihodi i primici.

Nemamo planiranih primitaka za razdoblje 2023. – 2025. godina.

**RASHODI I IZDACI**

Ukupni rashodi za 2023. godinu iznose 3.440.966 EUR. Najznačajniji rashod je na aktivnosti K886003 Izravna kapitalna ulaganja za projekt Teletransfuzija iz Nacionalnog plana za oporavak i otpornost u iznosu 1.873.049 EUR za nabavu medicinsko računale opreme, a projekt završava početkom 2023. godine.

Ukupni rashodi u 2024. godini iznose 1.527.639 EUR, a ukupni rashodi u 2025. godini iznose 1.529.630 EUR i svi su planirani na izvoru 11 Opći prihodi i primici.

Nemamo planiranih izdataka za razdoblje 2023. – 2025. godina.

**PRIJENOS SREDSTAVA IZ PRETHODNE I U SLJEDEĆU GODINU**

Nemamo planiranih prijenosa sredstava iz prethodne u sljedeću godinu za razdoblje 2023. – 2025. godina.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 93.380,28 EUR | 171.897,18 EUR |
| Dospjele obveze | 0,00 EUR | 0,00 EUR |